મ્યુનિ. ભાજપમાં આ સત્તા પરિવર્તનથી કેટલાક હોદ્દદારો કે કેટલાક કોર્પોરેટરોના કદમાં વધારો કે ઘટાડો થશે, જે અગાઉથી ઉચ્ચ હોદા પર બિરાજમાન છે તેવા મેયર ગૌતમ શાહના આત્મવિશ્વાસમાં વધારો થશે, જ્યારે તેમની સાથે-સાથે ટાઉન પ્લાનિંગ કમિટીના ચેરમેન રશ્મિકાંત શાહ, વેજલપુરના કોર્પોરેટર દિલીપ બગથ‌િરયાને પણ નવો પ્રાણવાયુ મળશે. કોર્પોરેશનમાં હાંસિયામાં ધકેલાઇ ગયેલા પૂર્વ મેયર અમિત શાહને પણ ભવિષ્યમાં નવી ઇનિંગ રમવા મળે તેવી આશા બંધાશે.